G. Gál, poslanec: (2006-04-19):
Návrh na vyslovenie súhlasu Národnej rady so zmenami vyhlásení Slovenskej republiky k niektorým trestnoprávnym dohovorom Rady Európy a Organizácie Spojených národov a s prijatím vyhlásenia Slovenskej republiky k čl. 28 ods. 3 Európskeho dohovoru o vydávaní. Dotknutým protokolom pridelil predseda Národnej rady rozhodnutím č. 1588 z 27. marca 2006 na prerokovanie Ústavnoprávnemu výboru, zahraničnému výboru. Za gestorsky výbor určil Ústavnoprávny výbor Národnej rady Slovenskej republiky. Ako poverený spravodajca predkladám spoločnú správu o výsledku rokovania výborov v druhom čítaní. Výbory, ktorým bol návrh pridelený, prerokovali tento návrh v určenej lehote. Ústavnoprávny výbor uznesením č. 1027 z 11. apríla a zahraničný výbor uznesením č. 239 z 11. apríla 2006 odporúčali Národnej rade vysloviť súhlas so zmenami vyhlásením Slovenskej republiky k predmetným trestnoprávnym dohovorom Rady Európy a Organizácie Spojených národov tak, ako sú navrhované. Gestorsky výbor na základe stanovísk výborov vyjadrených v ich uzneseniach a stanoviskách poslancov gestorského výboru odporúča Národnej rade podľa článku 86 písm. d) Ústavy vysloviť súhlas, po prvé, so zmenou vyhlásenia Slovenskej republiky s nasledovným trestnoprávnym dohovorom Rady Európy a Organizácie Spojených národov. K Európskemu dohovoru o odovzdaní trestného konania v Štrasburgu 15. mája 1972 označením číslo 551/1992 Z. z. vyhlásením článku 13 odsek znie: Žiadosti o prevzatie trestného konania sa zasielajú Generálnej prokuratúre Slovenskej republiky. Na zasielanie žiadosti o odovzdaní trestného konania do cudziny je príslušné Ministerstvo spravodlivosti Slovenskej republiky. Európskym dohovorom vzájomnej pomoci v trestných veciach, článok 15 ods. 6, žiadosti podľa článku 11 sa zasielajú Ministerstvu spravodlivosti Slovenskej republiky. Žiadosti podľa článku 13 ods. 1 oznámia podľa článku 21 ods. 1 sa zasielajú Generálnej prokuratúre Slovenskej republiky. Po c), k Dohovoru o praní špinavých peňazí, vyhľadávaní a zhabaní a konfiškácií ziskov trestnej činnosti článok 23 ods. 1 dohovoru, zmena oznámenia v bode 1 písm. d). Iné žiadosti o právnu pomoc zasiela Ministerstvo spravodlivosti Slovenskej republiky. Po d). K dohovoru nad národným organizovaním zločinu vyhlásenie v zmysle článku 18 ods. 13 sa zmení takto: V zmysle článku 18 ods. 13 je príslušným orgánom na prijatie žiadosti Ministerstvo spravodlivosti Slovenskej republiky, v naliehavých prípadoch je možné žiadosť zaslať prostredníctvom medzinárodnej organizácie kriminálnej polície. Po druhé, s prijatím nasledovného vyhlásenia Slovenskej republiky v článku 28 ods. 3 Európskeho dohovoru o vydávaní 13. 12. 1957 a jednotlivých protokolov. V súlade s článkom 28 ods. 3 Európskeho dohovoru o vydávaní z 13. 12. 1957 Slovenská republika informovala, že nebude uplatňovať dohovor aj dodatkový protokoly z 15. 10. 1957 a 17. 10. 1978 vo vzťahu k týmto zmluvným stranám členských štátov Európskej únie, ktoré implementovali rámcové rozhodnutia Rady Európy z 13. 6. 2002 o Európskom zatýkacom rozkaze o vydávaní konaní medzi členskými štátmi a ktorej uplatňujú postup na základe tohto rámcového rozhodnutia. Slovenská republika považuje uvedené rámcové rozhodnutie za jednotný právny predpis v zmysle tohto článku. Slovenská republika bude vo vzťahu k zmluvným strán dohovoru a jeho dodatkovým protokolom, ktoré sú členskými štátmi Európskej únie aj naďalej uplatňovať ustanovenia dohovoru a jeho dodatkových protokolov v rozsahu, aby tieto neboli nahradené rámcovým rozhodnutím a v prípadoch, na ktoré sa rámcové rozhodnutie nevzťahuje. (S  hlbokým vzdychom.) Spoločná správa výborov Národnej rady prerokovaním na vyslovenie súhlasu Národnej rady so zmenami vyhlásení Slovenskej republiky k niektorým trestnoprávnym dohovorom  Rady Európy a Organizácie Spojených národov a s prijatím vyhlásenia Slovenskej republiky k článku 28 ods. 3 Európskeho dohovoru o vydávaní z 13. 12. 1957 a jeho dodatkovým protokolom vrátane  návrhu  uznesení Národnej rady Slovenskej republiky bola schválená uznesením Ústavnoprávneho výboru č. 1028 z 11. apríla 2006. Týmto uznesením výbor poveril aj poslanca Gábora Gála úlohou spravodajcu. Pán predsedajúci, prosím, otvorte k tomuto bodu rozpravu.